डेली संवाद, चंडीगढ़। Bishan Singh Passed Away: पंजाब के मुख्यमंत्री भगवंत सिंह मान ने भारतीय क्रिकेट टीम के पूर्व कप्तान और प्रसिद्ध स्पिन्नर बिशन सिंह बेदी के सोमवार को नयी दिल्ली में हुए निधन पर गहरा दुख व्यक्त किया है। अपने शौक संदेश में मुख्यमंत्री ने इस महान स्पिन्नर के निधन को क्रिकेट प्रेमियों के लिए बड़ा घाटा बताया है।
उन्होंने कहा कि भारतीय क्रिकेट के इतिहास में अपने साथी चार स्पिन्नरों के साथ मिलकर की घातक स्पिन्न गेंदबाजी के लिए बेदी को 'सरदार आफ स्पिन्न' के नाम के साथ जाना जाता है। भगवंत सिंह मान ने कहा कि बिशन सिंह बेदी का निधन विश्व क्रिकेट में भारतीय स्पिन्नरों के सुनेहरी दौर का अंत है। मुख्यमंत्री ने कहा कि इस प्रसिद्ध स्पिन्नर को खेल इतिहास में भारतीय क्रिकेट के लिए डाले बेमिसाल योगदान के लिए हमेशा याद रखा जाएगा।
उन्होंने कहा कि बिशन सिंह बेदी के निधन से क्रिकेट के क्षेत्र में एक बड़ा घाटा पड़ा है, जिसकी नज़दीक भविष्य में भरपाई नहीं जा सकेगी। इस दुख की घड़ी में पीड़ित परिवार, स्नेहियों और सगे-संबंधियों और हज़ारों क्रिकेट प्रेमियों के साथ हमदर्दी प्रकट करते हुये भगवंत सिंह मान ने परमात्मा के समक्ष अरदास की कि वह परिवार को ईश्वरीय आदेश मानने का हौंसला और दिवंगत आत्मा को अपने चरणों में निवास प्रदान करें।